**Vario LF2 plus** alebo **Vario LF2+** je česká dvojčlánková, čiastočne nízkopodlažná električka vyrábaná Alianciou TW Team, čo je združenie firiem Pragoimex, Krnovské opravny a strojírny a VKV Praha. Prototyp, ktorý bol vyrobený v roku 2009, je prevádzkovaný Dopravným podnikom Ostrava na ostravskej električkovej sieti. V roku 2014 firma Pragoimex a.s. vyhrala verejnú súťaž na dodávku 23 kusov električiek typu Vario LF2+ s opciou na ďalších 23 kusov do Dopravného podniku mesta Košice a.s. Nakoniec sa z pôvodnej 23 kusovej opcie počet vozidiel znížil na 10 kusov. Teraz, tak bude v priebehu rokov 2014 až 2015 do Košíc dodaných 33 kusov tohto typu. Prvé vozidlo bolo dodané 24. júna 2014 niekoľko dní na to, po skompletizovaní, sa začala homologizácia. Po dodaní druhého vozidla prebiehali skúšky v súprave dvoch vzájomne spriahnutých vozidiel LF2+. Dňa 1.12.2014 sa do pravidelnej premávky s cestujúcimi zaradili prvé štyri Košické električky Vario LF2+ (ev.č. 801, 803, 805 a 806). O niekoľko dní na to, ďalšie dve vozidlá s ev. č. 802 a 804. Vozidlá boli zaradené na linku č 3. Ale už v prvých dňoch sa vyskytli isté technické problémy. Keďže ide o nový typ vozidla a prvú sériovú výrobu DPMK ako aj výrobca pracovali na riešení týchto problémov. Dňa 8.3.2016 si DPMK uplatnil opciu aj na zvyšných 13 kusov Električiek Vario LF2+. V najbližších mesiacoch tak bude do Košíc dodaných ešte zvyšných 13 električiek z pôvodnej zmluvy na 46 vozidiel. Električky môžete cez pracovné dni stretnúť na všetkých linkách okrem linky 9 kde sú nasadzované kapacitnejšie vozidlá. Cez víkendy je výprava vozidiel kompletne obsadená vozidlami LF2+.

Električka **Vario LF2 plus** koncepčne vychádza z modelu Vario LF2, od ktorého sa ale zásadne líši novými podvozkami typu KOMFORT+ ktoré sú samostatne plne otočné, primárne a sekundárne odpružené. Vďaka nim mohla byť znížená výška podlahy vysokopodlažnej časti vozidla na 650 mm od temena koľajnice (TK). Obidva vstupy medzi podvozkami vozidla majú zníženú podlahu, sú bezbariérové, bez schodov s úrovňou podlahy 350 mm nad TK. Dva krajné vstupy do vozidla majú jeden schod. Nízkopodlažná časť tvorí 43 % celkovej plochy podlahy električky.

Prevádzka
---------

| Mesto | Roky dodávok | Počet vozňov | Evidenčné čísla | Poznámka | Zdroj |
| --- | --- | --- | --- | --- | --- |
| Košice | 2014 – 2018 | 46 | 801 – 846 |  |  |
| Ostrava | 2009 | 1 | 1411 |  |  |

Galéria
-------

* LF2 plus v OstraveLF2 plus v Ostrave
* Zadná časť vozidla LF2 plusZadná časť vozidla LF2 plus
* Detail na kĺb LF2 plusDetail na kĺb LF2 plus
* Riadiaci panel LF2 plusRiadiaci panel LF2 plus
* Interiér vozidla LF2 plusInteriér vozidla LF2 plus
* Interiér vozidla LF2 plusInteriér vozidla LF2 plus
* Prvé Vario LF2+ v Košiciach na technologickej jazdePrvé Vario LF2+ v Košiciach na technologickej jazde
* Na Kuzmányho ulici v KošiciachNa Kuzmányho ulici v Košiciach
* Na Štúrovej ulici v KošiciachNa Štúrovej ulici v Košiciach
* V obratisku Botanická záhrada v KošiciachV obratisku Botanická záhrada v Košiciach
* Na Staničnom námestí v KošiciachNa Staničnom námestí v Košiciach
* 801 opúšťa košický Amfiteáter pred rekonštrukciou801 opúšťa košický Amfiteáter pred rekonštrukciou

Referencie
----------

1. ↑   *DP Košice: tramvaje TWT / Pragoimex VarioLF2 | evidencia-dopravcov.eu* [online]. evidencia-dopravcov.eu, [cit. 2018-07-12]. Dostupné online.
2. ↑   *Vůz DP Ostrava #1401/II (Pragoimex VarioLF2) | seznam-autobusu.cz* [online]. seznam-autobusu.cz, [cit. 2018-07-12]. Dostupné online. (po česky)

Externé odkazy
--------------

* Vario LF2 plus na stránke výrobcu

Zdroj
-----

*Tento článok je čiastočný alebo úplný preklad článku VarioLF2 plus na českej Wikipédii.*

| * z
* d
* u
Električky vyrábané Alianciou TW Team (KOS Krnov, Pragoimex, VKV Praha) |
| --- |
| Vysokopodlažné | T3R.EV • T3R.PV |
| Čiastočne nízkopodlažné | T3R.PLF • T3R.SLF • Vario LF • Vario LF plus • Vario LF plus/o • Vario LF2 • Vario LF2 plus • Vario LF2/2 IN • Vario LF3 • Vario LF3/2 |
| Plne nízkopodlažné | EVO1 • EVO1/o • EVO2 |
| Vlečné vozy | VV60LF |